» Mini Splits 15 SEER » Mr. Slim Split-ductless: MXZ-Series Multi-split Heat Pump 9+9+12 28,600 BTU's 15 SEER Product Found In: JY LEES NOU Martie Swanepoel blog: Koffie soapie
Die hunk van 'n akteur sit reeds vir my en wag in die koffiewinkel. Hy sien my, staan op en omhels my.
Ai, ek het 'n moeilike werk ...
Ons sit knus en gesels. Hy is intelligent en wyd belese en ... og, so goed vir 'n vrou se hormone!
Net jammer hy is gebore toe ek al tweede jaar op universiteit was. En ... dis my werk om hom vrae te vra. En, dis sy job om my vrae te beantwoord.
Nietemin geniet ons ons gate uit. Ons lag en gesels deur drie cappuccino's.
Skielik wuif hy: "Hallo!"
'n Groep vroue by 'n ander tafel het hom herken. Mens kan hom beswaarlik miskyk. Hy is immers byna elke aand in mense se sitkamers. 'n Hartebreker in 'n gewilde sepie.
Ek raak bewus van nog 'n groep vroue by 'n tafel skuins agter hom. Ook hulle bestudeer die hunk asof hy 'n stoethings by 'n landbouskou is. Ek verwag enige oomblik een van hulle gaan na sy tande kom kyk soos my perdeafrigter Sybrand soms doen.
Ek wens ek kon loer of die vroue van opgewondenheid in hulle latté's stik.
Ek wonder wat hulle opsomming is van my en die hunk wat so lekker gesels. Ek verkies natuurlik om te glo hulle dink nié ek is sy ma of tannie nie. Ek sou eerder wou hê hulle moet wonder wat het ék wat hulle nie het nie. Dis mos nou dié dat die mooie man so aan my lippe hang ...
Ek en Maryke het een aand in 'n restaurant op 'n skip in Dar Es Salaam so meegevoer geraak met ons eie soapie oor die mense van die tafel langsaan dat ons byna ons eie storie begin glo het.
Dit was 'n goeie een daai! Daar was 'n affair en 'n geknoei oor erfporsie in ons storie. Nie dat dit iets daarmee te doene gehad het nie, maar dit was op dieselfde trippie waarop ons die Keniaanse skemerkelkie Dawa ontdek het. Ons het een aand na so 'n sonsondergang-sessie vir die mense in die kamp gaan wys hoe die Masai ons leer dans het.
Maar om van dié side track af terug te keer ...
"Ek kan nie wag in vir jou te kom kuier nie!" sê hy met die wegstap.